Weskus af na Agulhas en Route 62
Author Topic: Weskus af na Agulhas en Route 62 (Read 1275 times)
« on: April 19, 2012, 08:01:38 pm »
Na die Om Lesotho trip in Oktober verlede jaar het ek begin jeuk om iets langers te doen en vandaar het die toer ontstaan om te ry vanaf Johannesburg tot Port Nolloth en dan kuslangs af tot in Kaapstad en dan weer op tot Kosi baai en terug, natuurlik met 'n paar grondpaaie in my agterkop. Ek het egter gou besef dat die 10 dae wat ek gehad het doodeenvoudig net nie genoeg sou wees nie en het toe maar die roete aangepas deur vanaf Kaapstad op te ry tot by Kaap Agulhas en daarvan die Route 62 te doen tot in Oudtshoorn. Daar was 'n plek wat ek al baie van gehoor het en wat my jeuk net nog groter gemaak het, Die Hel, wat ek net moes gaan ry. Vandaar weer terug see se kant toe en dan kuslangs tot in Port Elizabeth en dan terug huis toe.
My plan was verder om soos ons vorder stickers van die verskillende plekke wat ons aandoen bymekaar te maak en op my panniers te plak. Ek was aanvanklik alleen maar soos my beplanning gevorder het een vir een van my vriende gebyt aan die idee en besluit om saam te kom. Ek wou graag kamp maar die meeste ouens wou nie daarvoor val nie en het ons toe maar besluit om maar verblyf te kry soos ons vorder.Op die ou ent was ons 6 wat uit Johannesburg sou vertrek met nog 2 ouens wat iewers op die pad sou join.
So was die beplanning om die 5 de April 2012 te vertrek. Ek , Arno en Herman op 1200GSA'S, Steven op 'n 1200GS, Louis op 'n 800GS en Deon op sy KTM 990Adv. Als was gereel en die Trip kon begin.
« Last Edit: May 06, 2012, 05:34:55 pm by BAJ »
Re: Weskus af na Agulhas en Route 62
« Reply #1 on: April 19, 2012, 08:44:57 pm »
Dir klink lekker ! Gooi die kiekies en hoe dit is
« Reply #2 on: April 20, 2012, 08:31:36 am »
« Reply #3 on: April 20, 2012, 08:00:20 pm »
Dag 1 (Johannesburg tot Kakamas)
Plan was om te vertrek vanaf die Sasol Garage in Alberton so teen 05h00 am. Louis en Deon het verslaap en so teen 5 oor 5 gebel om te sê dat ons maar solank pad kan vat en dat hulle sal kom. As jy my vra dink ek dit was meer die vorige nag se kapperjolle wat sy tol geeis het.
Voor ons vertrek by die Sasol Garage in Alberton
Ek, Arno, Steven en Herman het toe maar die pad gevat en goed gevorder tot Kuruman waar ons by die Spur iets geeet het.
Op Olifantshoek het Paul "het jy vir my 'n sigaret" Booysen alias Chopper by ons aangesluit met sy Yamaha Super Tenere. Hy sou vir die volgende 3 dae saam met ons ry en dan terugkeer Kimberley toe.Ons is toe deur tot in Upington waar ons weer by die Spur iets vir 'n droe keel moes vat. Daar het Louis en Deon uiteindelik op gevang en was ons almal van daar af verder.
By die pienk Padstal gestop net buite Kakamas en groot was my teleurstelkling toe dit gesluit was. Kon darem 'n paar fotos neem.
Arno (Adventure DAD)
Paul ( Chopper)
Na 'n stuk teer van net onder die 900 kilometer het ons ingeboek by die Kalahari Gateway Hotel. Die verblyf was baie netjies en daar was selfs 'n sushi bar.
Die manne aan die Sushi eet.
Dievolgende dag was ons plan om tot Port Nolloth te vorder.
Re: Weskus af na Agulhas en Route 62 (Dag 1)
« Reply #4 on: April 20, 2012, 09:54:31 pm »
« Reply #5 on: April 21, 2012, 07:33:46 pm »
Looks lekker so far guys. Look forward 2 the rest.
Funny how there's always some oak late. In our case always the same guys.
« Reply #6 on: April 22, 2012, 01:10:54 pm »
Dag 2 (Kakamas tot Port Nolloth)
Ons is vroeg weg by die Hotel om eers gou 'n draai te maak by die Augrabiese Valle. So nadat ons volgemaak het by die Engen was ons oppad. Vir baie ouens was dit die eerste keer wat hulle daar was en dit was quite impressive. Kan net dink hoe dit moes gelyk het laas jaar toe daai massas water daar afgekom het. Maar ek was gatvol, want hulle het nie stickers gehad nie.
By die Valle
Toe ons daar weg ry besef ek dat ek iets by die hotel in Kakamas vergeet het. Ek skiet toe terug en vertel vir die ouens dat hulle die Droegrond afrit kan vat wat sal uitkom op die pad tussen Kakamas en Pofadder en dat ek hulle daar by die aansluiting sal kry. Toe ek daar kom was net Herman en Deon daar. Die ander manne was nog oppad. Dit blyk toe 'n lekker los sandpad te wees wat baie manne wat maar nog baie min grond gery het wit om die kiewe gelaat het toe hulle uiteindelik weer die teerpad slaan.
Wag by aansluiting vir die ander ouens.
Op die garage op Pofadder het ons volgemaak en het ek my eerste Sticker "Ek was op Pofadder"gekry
Gooi petrol in op Pofadder.
Vandaar is ons Springbok toe. Fotos van voor Springbok en in Springbok.
Van daar is ons Port Nolloth toe oor Steinkopf.
Op die pad iewers tusen Steinkopf en Port Nolloth.
Foto van die manne om te wys ons was daar.
Voor Scotia Inn waar ons ingeboek het vir die nag.Dit was baie mistig wat my van my planne om gou Alexanderbaai toe te ry laat afsien het.
Daarna is ons na 'n lekker straat restaurant MAR-E-SOL waar die manne bietjie buite kon sit en ontspan.
Daar sluit toe 3 mede Adventures aan of stel dit so ,hulle het daar verby gekom en was nie kans gegun om verby te gaan nie. So ontmoet ons toe vir Sean, Thys en Gerrit. Moerse smart ouens en kom toe agter dat hulle ook van ons valley af kom en dat hulle maar dievolgende paar dae naastenby dieselfde roete as ons gaan ry. Sean skryf 'n blog oor die trip genaamd 2wheelstosomewhere.co.za. Kyk hom op dis 'n goeie storie. Ek vind toe ook uit dat Gerrit ook 'n kranige sticker collector is en dat hy net so teleurgesteld was toe hulle ook nie by Augrabies stickers kon kry nie. Hy sê toe dat hy ook alreeds probeer het om 'n sticker van Port Nolloth te kry maar dat daar ook nerens stickers was nie.
Die manne aan die kuier saam met ons nuwe vriende.
Ons nuwe vriende se bikes.
Kon sien dat Sean hulle was tot die tande toe gewapen met als wat nodig was vir kamp en om self sufficient te wees. Was lekker jaloers want dis hoe ek dit wou ervaar. Die manne het mekaar toe net daar op die straat onder die sambrele gevind en tot laat nag saam gekuier en lekker stories uitgeruil. Ons nuwe vriende was toe maar verplig om saam met ons by Scotia Inn inteboek vir die nag a.g.v die laat gekuiery.
Dit sou ons grootste verblyfplek teleurstelling van die trip word want daar is 'n disco op dieselfde perseel van Scotia Inn en daar was oorverdonderende geraas tot in die vroee ure. As ek nie voor die tyd vir die verblyf betaal het nie sou ek beslis die mense in hulle m@&r in gestuur het.
Die volgende dag was dit Lambertsbaai toe, grondpad langs.
Re: Weskus af na Agulhas en Route 62 (Dag 2)
« Reply #7 on: April 23, 2012, 06:57:45 pm »
Dag 3(Port Nolloth – Lamberts Baai)
Die manne was maar moeg dievolgende oggend met die opstaan maar vandag het grondpad voorgele. So almal was opgewonde en ons het ons nuwe maters gegroet aangesien hulle vroeer die pad gevat het. Hier is ons voor Scotia Inn besig om van ons nuwe pelle afskeid te neem.
Ons het eers volgemaak by die garage en raai wat kry ek toe, Stickers. Ek koop toe maar 'n paar want in my agterkop het ek geweet ons gaan dalk weer vir Gerrit hulle voorentoe raakloop en ek was reg.
Gooi petrol in op Port Nolloth
Ons het die grondpad Kleinsee toe gevat wat in 'n baie goeie toestand was. Van daar deur die private grond van die diamante mense tot Hondeklipbaai. Van die ouens het breakfast gaan eet op Hondeklipbaai en ek en Steven is toe Soebatsfontein oor na Garies toe waar ons weer die manne gekry het.
Lekker stuk grondpad en vandaar op die N7 af tot by Nuwerus waar ons regs wou draai grondpad langs rigting Lambertsbaai. Dit het toe al reeds hard begin reen vroeer die dag nog voor Hondeklipbaai en wou van die manne nie die grondpad aandurf nie. Ons skiet toe maar deur na Vanrhynsdorp in die reen waar ons by die Namaqua restuarant gestop het vir iets warms en om bietjie droog te word. En daar kry ons toe weer ons 3 maters van die vorige aand ook besig om uittedroog en iets vir die koue te neem. En was hulle nie bly toe ek daai stickers op hulle tafel gooi nie.
Nadat ons weer lekker gechat het is ons daar weg sommer reguit oor na Vredendal en toe lekker stuk gravel tot in Lambertsbaai steeds in die reen.Steven en Paul het besluit om teerpad langs te ry en is oor Clanwilliam Lambertsbaai toe.
Grondpad tussen Vredendal en Lambertsbaai
Daar het ons in die hotel ingeboek en lekker ontspan. Dievolgende dag was dit Kaap toe so al met die kuslangs.
Re: Weskus af na Agulhas en Route 62 (Dag 1,2 en 3)
« Reply #8 on: April 24, 2012, 04:46:12 pm »
WOW What a Ride ...Dig Lamberts Bay
Looks like a lekker group
« Reply #9 on: April 24, 2012, 09:40:49 pm »
Dag 4 (Lambertsbaai tot Houtbaai)
Vroeg oggend het Paul ons verlaat en teruggekeer Kimberley toe. Ons was toe weer 6 manne en het die grondpad gevat af na Velddrif.
Aan pak by Lambertsbaai Hotel
Iewers naby Elandsbaai.
Steven wat maar nog altyd 'n Harley ryer was het maar sy bike 5 dae voor die trip gekry en het nog nie tyd gehad om al die nodig "protection" op te sit voor die trip nie. So hy was maar skrikkerig vir die grondpaaie en het maar die teerpad gevat na Velddrif toe. Net voor Dwarskersbos werk hulle aan die pad en is daar 'n bypass wat jy moet neem van so 7 km. Maar met al die gereen die afgelope 2 dae was dele al lekker uitgery en baie papperig. Toe ek die eerste stuk modder slaan stop ek en vra vir die manne of ons nie vir Steven moet wag nie. Ons neem toe maar aan dat hy moontlik die stuk sal mis met die pad wat hy sou ry so gaan toe maar voort. En nie 400 meter verder kry ons vir arme Steven vol modder besig om sy regter pannier te strap. Hy was voor ons en het die modder heeltemal verkeerd approach. Soos ons later lekker gelag het het hy gese dat al wat hy kon onthou was stand up, open up en look up. Steven het maar net aanvaar dit sal die ding in die modder ook doen. Nadat ons seker gemaak het hy is oukei het ons lekker daaroor gelag maar ons was baie dankbaar dat hy nie seer gekry het nie.
Wat wel gekwel het was dat ons agtergekom het dat Steven se bike bietjie olie begin lek het by die silinderhead aan die kant waar hy geval het, maar dat ons niks kon sien nie. As hy maar net covers opgehad het.
Steven of te wel Shakin Steven soos ons hom gespot het.
Iewers tussen Elandsbaai en Dwarskersbos
Dwarskersbos op die agtergrond.
Ons is vandaar deur Velddrif na St Helena baai waar ons by die garage gestop het om Steven se bike bietjie aftespuit en te kyk of ons iets kan wys word waar die silinder head olie lek maar kon niks sien nie.
Besig met Steven se bike.
Vandaar is Steven en Louis teerpad langs oor Vredenburg Paternoster toe en ons met die grondpad langs Paternoster toe.
Grondpad oppad na Paternoster.
Wag vir Steven en Louis voor Paternoster.
Paternoster was baie besig want dit was die Sondag van Paas naweek en ons het gesukkel om 'n plek te kry om iets te eet. Sommer daar op die strand fish en chips gekoop wat baie lekker was.
Op die strand aan fish en chips eet.
Ook vir White Rhino ontmoet daar in Paternoster. Nice om van die dawgs so op die pad te ontmoet. Vandaar is ons kuslangs deur Saldanha Baai Langebaan toe en toe deur die Weskus Nasionale Park. Hier het ons by Geelbek ietsie geneem vir die senuwees en is daar weggejaag deur die reen wat nou weer erg begin val het.
Vandaar in die reen Ysterfontein in en uit en deurgeskiet tot in Bloubergstrand waar ons weer by Blue Peter gaan draai het . Wou so graag 'n mooi foto van my bike met Tafelberg op die agtergrond gehad het maar die berg was weg onder die reen en wolke.
By Blue Peter in Bloubergstrand.
Vanaf Bloubergstrand is ons in gietende reen deur Houtbaai toe waar ons by die Chapmans Peak Hotel oornag het.
Aandete by die Hotel.
Dievolgende dag was dit Kaap Agulhas toe na die mees Suidelikste punt in Afrika.
Re: Weskus af na Agulhas en Route 62 (Dag 1,2,3 en 4)
« Reply #10 on: April 25, 2012, 10:56:31 am »
Lekker story , keep it coming
« Reply #11 on: April 25, 2012, 11:42:57 am »
Nice fotos en ek moet sê,julle manne se bikes blink darem!
« Reply #12 on: April 25, 2012, 06:26:59 pm »
Dag 5 (Houtbaai - Kaap Agulhas)
Die oggend het Jaques by ons aangesluit met sy 1200GS om die volgende 2 dae saam te ry tot by Oudtshoorn waar hy sou terugdraai.
Besig om te kyk of ons die lek op Steven se bike kan opspoor.
Chapmans Peak Hotel en Houtbaai.
Ons het toe deur Chapmans Peak gery, 'n pad wat ek nog nooit gery het nie ten spyte van verskeie kere wat ek al probeer het maar dit elke keer gesluit was.
Ons is af Kaappunt toe en vandaar deur Simonsstad en Muizenberg Strand toe.
Ons het by Gordensbaai weer al langs die see gery deur plekke soos Rooiels, Pringlebaai en Bettiesbaai en het toe by die waterfront in Kleinmond iets te ete gekry.
Van daar is ons deur Hermanus tot die Dam en toe grondpad oor na Stuisbaai en Agulhas.
Elim grondpad oppad na Agulhas.
By Agulhas het ons eers die mees Suidelikste Punt van Afrika gaan besoek en die nodige fotos geneem net om te wys dat ons daar was.
Die mees Suidelikste punt van Afrika.
By die Zuid Kaapse Restaurant het ons die aand iets geeet en by 'n B&B ingeboek vir die nag. Die Paas naweek was verby en Agulhas was doodstil.
Die B&B waar ons oornag het.
Dievolgende dag was dit Route 62 en Seweweekpoort op Oudtshoorn toe.
« Last Edit: April 25, 2012, 06:34:12 pm by BAJ »
Re: Weskus af na Agulhas en Route 62 (Dag 1 tot 5)
« Reply #13 on: April 25, 2012, 08:23:35 pm »
« Reply #14 on: April 27, 2012, 05:45:36 pm »
Dag 6 ( Kaap Agulhas – Oudtshoorn.)
Ons het die oggend vanaf Kaap Agulhas gery oor Bredasdorp na Swellendam waar ons by 'n koffie shop in een van die strate iets vir ontbyt gekry het. Wat kan mens se van Swellendam, die plek het my regtig beindruk. Ek neuk altyd net op die grootpad verby reguit oppad Kaap toe en het nog nooit eers na die dorpie toe gedraai nie. Maar dit sal nie weer gebeur nie, Swellendam sal my weer sien, sommer binnekort.
Koffieshop in Swellendam.
Vandaar is ons deur Suurbraak oor die Tredoux pas na Barrydale. Die Tredoux pas was nie besig nie en ons kon bietjie oopmaak om die twisties te geniet.
Net Buite Barrydale.
Ons het die gebruiklike stop gehad by Ronnie's Sex Shop en iets gevat om dit te vier. Arno het amper k@k opgetel toe daar 'n ou en sy vrou instap en hy vir die vrou vra of sy nie dalk 'n spaar bra het wat opgehang kan word nie. Die man het dit nie baie geniet nie en daar was bietjie van 'n atmosfeer. Maar dit het ons min getraak en het ons selfs ons naampies iewers op die muur gegriffel.
Ons is toe deur na Ladismith waar ons by die eerste garage volgemaak het. Toe ek nie 'n sticker daar kry nie is ek af met die hoofstraat opsoek na 'n plek waar ek dalk 'n sticker kan koop. En daar kom ek toe wraggies waar uit by ons vriende van Port Nolloth, Thys, Sean en Gerrit besig om ietsie te eet. Mens sal sweer ons het mekaar jare laas gesien so bly was ons om mekaar weer raak te loop. Sean se dat hulle oppad is Oudshoorn toe en dat hulle voor vanaand nog in die Hel wil kom waar hulle wil oornag.Ek noem toe dat dit ons plan is om die volgende dag die Hel te doen en ons besef dat ons mekaar heel moontlik weer more op die pad sal raakloop.
Iewers op Route 62.
Ons is toe daar weg om die Seweweekpoort pad te ry tussen Ladismith en Calitzdorp. Seweweekpoort pad is 'n mooi grondpad wat tussen die berge deurloop met loodregte kranse aan weerskante van jou. Dis vreeslik mooi en fotos kan nie regtig weergee hoe mooi dit eintlik daar is.
Ons is daarna deur Calitzdorp waar ons by Ebenhardts Restaurant burgers verslint het.
Jaques ken toe 'n grondpad uit Calitzdorp uit wat 'n loop maak terug na die Oudtshoorn pad toe. Dis 'n baie nice grondpad waar jy tussen die plase deur ry met baie mooi natuurskoon.
Paar fotos geneem op die pad.
In Oudtshoorn het ons by Kleinplaas twee Chalets gekry en sommer 'n stuk steak by Pick en Pay gaan koop en dit op die kole gegooi. More het voorgele en ek wou Hel toe, net gewonder in my agterkop of ek darem ook weer daaruit sou kom.
« Last Edit: April 27, 2012, 05:55:41 pm by BAJ »
Re: Weskus af na Agulhas en Route 62 (Dag 1 tot 6)
« Reply #15 on: April 27, 2012, 06:32:31 pm »
Dit lyk vrek lekker - geniet dit
« Reply #16 on: April 29, 2012, 03:00:22 pm »
DAG 7 (Die Hel)
Vroeg oggend het Louis en Deon terug gedraai Johannesburg toe en Jacques weer Kaap se kant toe. Daar was nou nog net 4 van ons oor wat die volgende paar dae saam sou ry.Vandag het die Hel voorgele vir my en Arno aangesien Steven afspraak met Motorrad George gehad het om vir hom te kyk na die olie lek. Herman het 'n agter tyre gekort en het besluit om maar saam met Steven George toe te ry om 'n nuwe tyre te gaan opsit.
So is ek en Arno daar weg om te gaan kyk hoe lyk die Hel. Ons het die Swartberg Pas gevat en soos ons gevorder het foto's geneem.
Ons het uiteindelik by die afdraai na Gamkaskloof(Die Hel) gestop 'n paar foto's geneem en toe weer verder.
Afdraai na die Hel.
Oom Koos se klip.
Ons het gereeld op die pad bokkies raakgeloop wat baie mak was. Een het basies op die een spoor in die pad bly staan toe ek stadig verby hom ry op die ander spoor. Maar ek was te laat met die kamera want toe Arno ook nader kom het hy laat spaander.Die laaste 10 km van die Hel word genoem die Elands Pad en baie styl af in die Kloof in. Dis net voor hier waar ons weer vir Thys, Sean en Gerrit van voor gekry het. Eerste ding wat Gerrit vir my se is dat daar stickers is. Jy kon sien die manne het dit baie geniet daardie aand se kamp in die Kloof maar ons mooi laat verstaan dat die volgende paar kilometres baie styl is en dat ons dit maar stadig moet vat. Dit was die laaste keer wat ons vir Thys hulle op die trip sou raakloop maar dit was regtig lekker om hierdie ouens te ontmoet. Sean het reeds laat weet dat ons definitief 'n ride saam moet reel in die toekoms waarna ek vreeslik uitsien.
Pad na die Hel
Ons is toe onder in die Kloof af na Tannie Annetjie Joubert se opstal waar sy ons verwelkom het en gese het dat sy gewag het vir ons aangesien Thys hulle haar gese het van ons. Sy het daar vir ons 'n lekker ontbyt aanmekaar geslaan en van die brood deeg wat oorgebly het vir ons vetkoek gebak. Saam met plaas botter en Vyekonfyt het dit goed afgegaan. Ons het daar deur haar boeke en albums geblaai en sekerlik 'n goeie 2 ure daar spandeer.
Tannie Annetjie se plek.
Ons is van daar weer uit met dieselfde pad en is toe weer verder met die Swartberg Pas af tot by Prince Albert waar ons iets by een van die Straat restaurante gaan drink het.
By die Restaurant in Prince Albert het die mak voeltjie by ons tafel aangesluit vir 'n paar krummels.
Van Prince Albert is ons af na Meiringspoort waar Arno nog nooit was nie en van daar deur De Rust terug Oudtshoorn toe.
In Oudtshoorn was Steven hulle al terug sonder sy olie lek en Herman met sy nuwe tyre. Ons het daardie aand gaan eet by Brian's Grill en so 'n wonderlike dag gaan afsluit.
Ons toer het na 'n einde se kant toe gestaan maar gelukkig was daar nog 3 dae oor, selfs al was dit oppad terug huis toe.
« Last Edit: April 29, 2012, 03:05:57 pm by BAJ »
Re: Weskus af na Agulhas en Route 62 (Dag 1 tot 7)
« Reply #17 on: May 01, 2012, 02:07:32 pm »
Dag 8 (Oudtshoorn tot Port Elizabeth)
Die laaste 3 dae van ons trip het aangebreek en ek het geweet dat die laaste paar kilometres maar bra vervelig gaan wees. Aangesien van die manne nog nooit in Port Elizabeth was nie het ons toe besluit om ons neuse in daai rigting te draai. So is ons die oggend vanaf Oudtshoorn oor die Outeniqua Pas na George en van daar kuslangs tot in Knysna waar ons by East Head Cafe by die Heads ontbyt geeet het.
East Head Cafe (Knysna Heads)
By Bloukrans het die manne ingedraai om te gaan kyk na die bungee jumpers en van daar is ons verder kuslangs tot by Stormsrivier.
Net voor die afrit van die Van Stadens Pas het ek en Herman afgetrek. Ons het Arno en Steven verloor en het daar vir 'n goeie 15 minute gewag voordat Arno hulle by ons aangesluit het.
Aan die wag langs die teerpad.
Van daar is ons deur die Van Stadens Pas en die gebruiklike foto geneem van die Van Stadens Brug.
In Port Elizabeth het ons aanvanklik gesukkel om verblyf te kry want dit was een of ander Atletiek Kongres of so iets.
Aan die soek vir verblyf.
Ons het uiteindelik by die Humewood Hotel slaapplek gekry en daardie aand by John Dorys gaan eet.
Re: Weskus af na Agulhas en Route 62 (Dag 1 tot 8)
« Reply #18 on: May 06, 2012, 05:34:05 pm »
Dag 9 + 10(Port Elizabeth na Alberton Bloemfontein langs)
Ons het die oggend 'n lekker ontbyt by Humewood Hotel geeet en is toe so 8 uur daar weg. By die Nanage pad stal gestop om 'n koeldrank te koop en is toe verder.
Ons het later weer by Daggaboer padstal gestop om bene te rek en van daar is ons Hofmeyer oor Gariepdam toe.
Hier het ons by die Gariep hotel iets geeet en deurgeskiet Bloemfontein toe waar ons by die City Lodge ingeboek het.
Die volgende oggend het ons ontbyt geeet by die Wimpy buite Bloemfontein en is vandaar terug huistoe N1 langs.
Terug in Alberton.
Ons 10 dag trip oor 4720 km was verby. Dankie aan al die pelle wat saam gery het en aan ons Hemelse Vader vir sy hand van beskerming oor ons. Kan nie wag vir die volgende trip nie.
« Reply #19 on: May 06, 2012, 06:08:10 pm »
Danikie vir die deel.....julle het sekerlik van die mooiste paaie gery en plekke besoek wat ons land kan offer. Ek se dit altyd...as mens so lekker lang trippies met goeie vriende kan geniet sonder enige drama van enige soort maak dit alles net soveel beter.